Folketing
1998-12-08

Jamen selvfølgelig kan Danmark klare sig ved at stå uden for ØMU'en og euroen; det tvivler vi ikke på. Men vi tror til gengæld, at de fordele, Danmark får ved at komme med i det samarbejde, er større, og det tror vi blandt andet, fordi den højere rente, som Danmark er nødt til at indføre i stedet for at være med i euro-området, vil påvirke samfundsøkonomien negativt i form af mindre investeringer og forbrug, og det vil i den sidste ende også påvirke væksten og indkomsten.